paragraph_text: Iako ga se smatra komičarom, ekscentrični Kaufman je odbijao takvu oznaku; mrzio je šale i tradicionalne oblike humora te prakticirao antihumor i dadaistički apsurdizam;  također je uključivao glazbu i pjesmu. Nastupi su mu često bili na prvi mah nerazumljivi te usmjereni na zbunjivanje i provociranje publike. Mnogi obožavatelji vjeruju da je čak i njegova prerana smrt od raka pluća bila lažirana, posljednja šala prije povlačenja iz javnosti.